Opel Rekord

Opel Rekord er en familiebil som ble produsert av Opel i Rüsselsheim i Tyskland i over 7 millioner eksemplarer. Den etterfulgte Opel Olympia og ble i 1986 avløst av Opel Omega.

Olympia Rekord (1953-57) hadde Olympiamotorer på 1,5 liter og 44 hk. Den kunne fås som todørs sedan, cabriolet og stasjonsvogn (Caravan).

P/P1 (1958-60) hadde nytt karosseri med panoramavindu (derav P),Steing Inge Stølen, Dagens lykkepille: Opel Rekord P1  fra webstedet huskerdudenbilen.no den 25. september 2014. Fra 1958 kunne den fås som firedørs sedan.  En billigutgave med 1,2-liters motor ble kalt Opel Olympia/1200 (1958–62). P1 ble også solgt i USA.

PII (1960-63) fjernet panoramavinduet. Den kunne nå fås som todørs coupe samt en 1,7-liters motor på 60 hk. A (1963–65) ble designed av GM i USA og kunne fås med 2,6-liters sekssylindret motor (fra Opel Kapitän). B (1965–66) fikk andre lykter, samt at den gamle Olympiamotoren (fra 1937) ble avløst av Opels nye motorserie (CIH=Cam In Head) på 1,5, 1,7 og 1,9 liter, en serie som holdt seg til 1986.

Den coca cola-flaskeformede og stillegående C (1966-71) hadde spiralfjærer bak. Utover de tre CIH-motorene fantes det en sekssylindret 2,2-liter, mens den tilsvarende Opel Commodore A hadde en 2,5 liters motor i standardutgave.  Sprint-utgaven hadde fartsstriper og delte komponenter som ratt og drivverk med Commodore og hadde 1,9-liter på 106 hk. 

Neste var D (II) (1972-77) hadde CIH-motorer (bensin) på 1,7, 1,9 og 2,0 liter samt en 2,1-liters diesel. Understellet ble også brukt i Vauxhall Victor.

De to siste seriene var E1 (1977-82) og E2 (1982-86, 492 000 eksemplarer), også solgt i England som Vauxhall Carlton.

Med basis i Rekord C (og D) laget man Opel Ranger (1968–78) i Sør-Afrika med Chevrolet-motorer, samt i Belgia for salg i Belgia og Sveits (med CIH-motor). Iran lagde den fra 1974 til 1977 og den iranske revolusjon.  E-utgavene ble laget i andre land også.

 Referanser 

Eksterne lenker
 Opel Motorsport Club
 Opelregisteret

Rekord
Kategori:Bilmodeller introdusert i 1953